recursal/SuperWikiNEXT-32B huggingface dataset:
**சர் வசந்த குமார் முல்லிக்** (2 ஆகத்து 1868 - 1 அக்டோபர் 1931) ஒரு இந்திய அரசு ஊழியர் மற்றும் நீதிபதியுமாவார். 
முல்லிக் கொல்கத்தாவில் இருந்த ஒரு வெற்றிகரமான வழக்கறிஞரின் மகனாகப் பிறந்தார். இங்கிலாந்தில், யுனிவர்சிட்டி கல்லூரிப் பள்ளி மற்றும் கேம்பிரிச்சு அரசக் கல்லூரியில் கல்வி பயின்ற இவர் 1887 இல் இந்திய ஆட்சிப் பணியில் சேர்ந்தார்.  1890 ஆம் ஆண்டில் இவர் வங்காளத்திற்கு உதவி நீதித்துறை நடுவர் மற்றும் மாவட்ட ஆட்சியராக நியமிக்கப்பட்டார். 1898 ஆம் ஆண்டில் இவர் தனது பட்டப்படிப்பை முடிக்க கேம்பிரிச்சு சென்று, அடுத்த ஆண்டு இவர் பட்டம் பெற்றார்.

நீதிபதி
-------

பின்னர், இந்தியா திரும்பியதும் இவர் ஒரு மாவட்ட மற்றும் அமர்வு நீதிபதியாக நியமிக்கப்பட்டார். 1912 ஏப்ரலில் புதிதாக உருவாக்கப்பட்ட பீகார் மற்றும் ஒரிசா மாகாணத்தின் சட்ட விவகாரங்களுக்கான அதிகாரியாக நியமிக்கப்பட்டார். பின்னர், இவர் கொல்கத்தா உயர்நீதிமன்றத்தின் கூடுதல் நீதிபதியாக நியமிக்கப்பட்டார். 1916 இல் பாட்னா உயர்நீதிமன்றத்தின் நீதிபதியாக ஆனார். அங்கு 1928 வரை பணியாற்றினார். பேரர்ரசின் 1920 புத்தாண்டு கௌரவத்தில் கௌரவிக்கப்பட்டார்.

இந்திய அமைப்பு
--------------

1928 ஏப்ரலில் இவர் பீகார் மற்றும் ஒடிசாவின் நிர்வாகக் குழுவின் தற்காலிக உறுப்பினரானார். 1929 சூலையில் இவர் இந்திய அமைப்பிற்கு நியமிக்கப்பட்டார். இந்திய ஆட்சிப்பணியின் முதல் இந்திய உறுப்பினராக அமைப்பில் சேர்ந்தார். இவர் உலக நாடுகள் சங்கத்தின் பல குழுக்களில் இந்தியாவைப் பிரதிநிதித்துவப்படுத்தினார்.

குடும்பம்
---------

1900 ஆம் ஆண்டில் கேட் அன்னி கார்டர் என்பவரை மணந்த முல்லிக், பதவியில் இருந்தபோதே இலண்டனின் கென்சிங்டனில் உள்ள தனது வீட்டில் திடீரென இறந்தார்.

மேற்கோள்கள்
-----------

1. ↑  Mullick, Basanta in Venn, J. & J. A. *Alumni Cantabrigienses*, கேம்பிறிட்ஜ் பல்கலைக்கழகப் பதிப்பகம், 10 vols, 1922–1958.

குறிப்புகள்
-----------

* Obituary, *The Times*, 3 October 1931
| *விவசாயத் தகவல் ஊடகம்* |
| --- |
|  |
| **வெளியீட்டாளர்** | கிராமம் கல்வி மற்றும் வேளாண் முன்னேற்ற சமூக ஊடகம் |
| **இதழாசிரியர்** | சக்திவேல் |
| **வகை** | வேளாண்மைஇணைய இதழ் |
| **வெளியீட்டு சுழற்சி** |  |
| **முதல் இதழ்** | 16-01-2010 |
| **நிறுவனம்** | கிராமம் கல்வி மற்றும் வேளாண்  முன்னேற்ற சமூக ஊடகம் |
| **நகரம்** | ஈரோடு |
| **மாநிலம்** | தமிழ்நாடு |
| **நாடு** | இந்தியா |
| **தொடர்பு முகவரி** | கிராமம் கல்வி மற்றும் வேளாண் முன்னேற்ற சமூக ஊடகம்  ஈரோடு  தமிழ்நாடு,  இந்தியா |
| **வலைப்பக்கம்** | விவாசாயத் தகவல் ஊடகம் இணைய இதழ் |

விவசாயத் தகவல் ஊடகம் என்பது இணையம் வழியாகப் பகிர்ந்து கொள்ளும் முதல் வேளாண்மை நிகழ்நிலை இணைய தளமாக செயல்பட்டு வருகிறது.

தகவல் பகிர்வுக் களம்
--------------------

வேளாண்மை சார்ந்த தகவல்களை அனைவரும் அறிந்து கொள்ள வேண்டும் என்ற நோக்கில்,விவசாயம் சார்ந்த கேள்விகள் மற்றும் சந்தேகங்களுக்கு விடை அளித்தல், விவசாயம் குறித்த கருத்துப் பகிர்வு, விவசாயப் பொருட்கள் வாங்க விற்க உதவிகள், விவசாயச் செய்திகள், தொழில் நுட்பங்கள், சந்தை நிலவரம், விவசாய நிகழ்வுகள் குறித்த விபரங்கள் என முற்றிலும் விவசாயம் சார்ந்த தகவல்களைப் பகிர்ந்து கொள்ளும் ஒரு களமாக இந்த இதழ் உள்ளது.

சேவைத் தொடக்கம்
---------------

கடந்த 2009 ஆம் ஆண்டு ஆகஸ்ட் மாதம் முதல் விவசாய தகவல் ஊடக இணைய தளம் தனது முன்னோட்டத்தினை செயல்படுத்தத் துவங்கியது. 2010 ம் ஆண்டு ஜனவரி 16 முதல் தனது அதிகாரப் பூர்வ சேவையினை துவக்கியது. விவசாய தகவல் ஊடகம் எந்த வித இலாப நோக்கமும் இன்றி செயல்படும் கிராம கல்வி மற்றும் வேளாண் வளர்ச்சி தன்னார்வ நிறுவனத்துடன் இணைந்து உலக விவசாயி , ஹல்லோ அக்ரி போன்ற விவசாயிகளுக்கான திட்டங்களையும் செயல்படுத்தி வருகிறது.

இலவசச் சேவை
-----------

விவசாயிகள் குறித்து கணக்கீடு செய்து இணையத்தில் பதிவேற்றம் செய்வதாக கடந்த 2009 ஆகஸ்ட் மாதம் அறிவிப்பு வெளியிட்டு அதற்கான செயல்பாடுகளில் முனைப்பு காட்டி வரும் இந்தத் தளம், விவசாயிகளின் பொருட்களை நேரடியாக விற்பனை செய்யும் நோக்கத்துடன் இலவசச் சேவைகளை அளிக்கிறது. குறிப்பாக, 
விவசாயிகள் மற்றும் விறபனையாளர்களுக்கான வணிகத் தொடர்பினை அமைத்து தருதல், வேளாண் பட்டதாரிகள் உதவியுடன் தொலைபேசி வழியான தகவல் அளிப்பு உட்பட பல தொலைபேசி வழி சேவைகளை இலவசமாக அளித்து வருகிறது. மேலும் விவசாயிகளுக்கான நேரடிக் கள உதவிக்கு என ஊராட்சி ஒன்றியம் வாரியாக ஒரு தனிக்குழு அமைத்து விவசாயிகளுக்கும், வேளாண்மைத் தொழில் சார்ந்த சமூகத்தின் முன்னேற்றத்திற்கும் உதவிட முனைந்து வருகிறது,

குறுந்தகவல்
-----------

எஸ் எம் எஸ் எனப்படும் குறுந்தகவல் மூலமாக விவசாயிகள் கேட்கும் தகவல்கள் குறித்த மாற்றங்கள் நிகழ்வுகளை அனுப்பும் சேவையும் இங்கே கிடைக்கிறது
***பட்டிப்புலம்*** என்பது 2019 ஆம் ஆண்டு இந்தியத் தமிழ் மொழி நகைச்சுவை-நாடகத் திரைப்படமாகும். இத்திரைப்படத்தினை அறிமுக இயக்குனர் சுரேஷ் இயக்கியிருந்தார்.

இந்த படத்தில் வீரசாமர் மற்றும் அமிதா ராவ் ஆகியோர் முக்கிய வேடங்களில் நடிக்கிறார்கள். குணச்சித்திர மற்றும் எதிர்நாயகனாக நடித்து வந்த வீரசாமர் இத்திரைப்படத்தில் நாயகனாக பணியாற்றியிருந்தார்.

யோகி பாபு படத்தில் துணை கதாபாத்திரத்தில் நடித்திருந்தார்  இந்த படம் 22 மார்ச் 2019 அன்று மற்ற சிறிய பட்ஜெட் படங்களுடன் திரையரங்குகளில் வெளியிடப்பட்டது.

கதை
---

பைக் ரேசராக இருக்கும் வீரசமர், டியூ கட்டாத பைக்குகளை தூக்கி வருகிறார். மேலும் அதே பகுதியில் இருக்கும் நாயகி அமிதா ராவை காதலித்து வருகிறார். ஒரு நாள் அரசியல்வாதி மூலம் ஒரு பைக் ரேஸ் நடக்கிறது. இதில் நாயகன் வீரசமருக்கும் ஒரு கும்பலுக்கும் சண்டை ஏற்படுகிறது.

அந்த கும்பல் வீரசமரை அடித்து ஒரு பெட்டிக்குள் வைத்து உயிருடன் புதைத்து விடுகிறார்கள். நினைவு திரும்பி பார்க்கும் வீரசமர், எப்படி தப்பிப்பது என்பது தெரியாமல் தவிக்கிறார். தன்னுடைய செல்போன் நெட்வொர்க் மூலம் காதலிக்கு பட்டிபுலம் என்ற பகுதியில் இருப்பதாக தகவல் அளிக்கிறார். அந்த தகவலின் அடிப்படையில் காவலரும் வீரசமரை தேடி அழைகின்றனர். அரசியல்வாதியின் மகன்தான் வீரசமரை கடத்தி மறைத்துவைத்துள்ளதாக காவலர் கருதி அவரை பழிதீர்க்கிறார். ஆனாலும் நாயகன் வீரசமரை கண்டுபிடிக்க இயலாமல் காவலர்கள் கைவிடுகின்றனர்.

இறுதியாக நாயகி மர்மத்தை உடைக்கிறார். கதையின் தொடக்கத்தில் நகரில் நடக்கும் போட்டியின் காரணமாக நாயகியின் தாய் தந்தை விபத்தை சந்தித்து இறக்கின்றனர். அதனை சிசிடிவியின் மூலமாக அறிந்து கொள்ளும் நாயகி, அதற்கு காரணமாக இருந்த வீரசமரை காதலிப்பதாக நடித்து பெட்டியில் அடைத்து மரணத்தை தருகிறார்.

நடிப்பு
-------

* வீரசமர்
* அமிதா ராவ்
* யோகி பாபு
* சூப்பர் குட் சுப்ரமணி

தயாரிப்பு
---------

சக்தி சிதம்பரத்திடம் உதவி இயக்குனராக பணியாற்றிய அறிமுக இயக்குனர் சுரேஷ் இந்த படத்தை அறிவித்தார். திரைப்படத் தயாரிப்பாளர்கள் கலை இயக்குநர் வீரசாமரை ஆண் முக்கிய வேடத்தில் அமர்த்தினர் மற்றும் அமிதா ராவ் பெண் கதாநாயகியாகத் தேர்வு செய்யப்பட்டார். யோகி பாபு ஒரு முக்கிய வேடத்தில் படத்தில் பேய் வேடத்தில் நடிக்க நியமிக்கப்பட்டார்.

வெளியீடு
--------

*டைம்ஸ் ஆஃப் இந்தியா* ஐந்து நட்சத்திரங்களில் ஒரு படத்தைக் கொடுத்தது மற்றும் "சுவாரஸ்யமான கதாபாத்திரங்கள் அல்லது காட்சிகளின் பற்றாக்குறை பார்வையாளர்களின் பொறுமையைச் சோதிக்கத் தொடங்குகிறது" என்று எழுதியது.

மேற்கோள்கள்
-----------

1. ↑  "Pattipulam Movie: Showtimes, Review, Trailer, Posters, News & Videos | eTimes". 2019-03-19 அன்று பார்க்கப்பட்டது.
2. ↑  "மார்ச் 22 அன்று வெளியாகவுள்ள ஏழு தமிழ்ப் படங்கள்!". *Dinamani*. 2019-03-19 அன்று பார்க்கப்பட்டது.
3. ↑  Dinamalar (2019-03-19). "சிறிய பட்ஜெட் படங்களுடன் மார்ச் 22 ரிலீஸ் | Small Budget film releasing on March 22". *தினமலர் - சினிமா*. 2019-03-19 அன்று பார்க்கப்பட்டது.
4. 1 2  Subramanian, Anupama (2019-03-17). "Yogi Babu plays Pei in Pattipulam". *Deccan Chronicle* (ஆங்கிலம்). 2019-03-19 அன்று பார்க்கப்பட்டது.
5. ↑  100010509524078 (2019-03-15). "பேயாக களமிறங்கும் யோகி பாபு". *maalaimalar.com* (Tamil). 2019-03-19 அன்று பார்க்கப்பட்டது.CS1 maint: Unrecognized language (link)
6. ↑  "Pattipulam Movie Review {1.0/5}: Critic Review of Pattipulam by Times of India". *The Times of India*.
**ரிஷி** 2001 ஆம் ஆண்டு வெளிவந்த தமிழ்த் திரைப்படமாகும். சுந்தர் சி. இயக்கத்தில் வெளிவந்த இத்திரைப்படத்தில் சரத் குமார், சங்கவி, அருண் பாண்டியன் மற்றும் பலரும் நடித்துள்ளனர். 16 பிப்ரவரி 2001 அன்று வெளியான இப்படம் ஒரு சராசரி வெற்றிப்படமாக அமைந்தது.

வகை
---

மசாலாப்படம்

கதைச்சுருக்கம்
--------------

திருடுதலை தொழிலாகக் கொண்டவன் ரிஷி (சரத் குமார்). கொள்ளைக்கார ரவுடியான சாத்தியனிடம் (அருண் பாண்டியன்) அடியாளாக வேலை செய்கிறான் ரிஷி. அவ்வாறாக ஒரு சமயம், மந்திரி தேவராஜ் (தேவன்) பத்திரிக்கையாளர் ஹேமாவை கொல்வதை பார்த்துவிடுகிறான் ரிஷி. சாகும் தருவாயில், ஹேமா ரிஷியிடம் ஒரு பிளாப்பி டிஸ்கை தருகிறாள். ஆனால், அதை பெரிதாக சட்டை செய்யவில்லை. ஆனாலும் அந்த பிளாப்பி டிஸ்க் தேவராஜுக்கு தேவையாக இருக்கிறது.
வேலு பார்ப்பதற்கு ரிஷியை போலவே இருப்பான். ஆனால், மிகவும் நல்லவன். அந்நிலையில், கண்கள் தெரியாத நந்தினியை (சங்கவி) காப்பாற்றி கண் அறுவை சிகிச்சைக்கு பணம் உதவி செய்து அவளை பார்த்துக்கொள்கிறேன் ரிஷி. வேலுவை ரிஷி என்று நினைத்து தேவராஜுவின் அடியாட்கள் தாக்குகிறார்கள். வேலுவும் ரிஷியும் மருத்துவமனையில் சந்திக்கும் பொழுது நட்புக் கொள்கிறார்கள்.

தேவராஜின் பதவிக்கு ஆபத்து ஏற்பட்டதால், நந்தினியை கடத்தி, ரிஷியை முதலமைச்சரை (எஸ்.எஸ்.ராஜேந்திரன்) கொல்லும்படி மிரட்டுகிறான் தேவராஜ். ரிஷிக்கு பதிலாக வேலு அந்த இடத்திற்கு சென்றுவிடுகிறான். வேலுவுக்கும் ரிஷிக்கும் என்னவானது? முதலமைச்சர் காப்பாற்றப்பட்டாரா? நந்தினிக்கு என்னாவது? போன்ற கேள்விகளுக்கு விடை காணுதலே மீதிக் கதையாகும்.

நடிகர்கள்
---------

* சரத் குமார் - வேலு, ரிஷி
* மீனா - இந்து
* பிரகாஷ் ராஜ் - காவல் அதிகாரி
* சங்கவி - நந்தினி
* அருண் பாண்டியன் - சத்தியன்
* தேவன் - தேவராஜ்
* எஸ்.வி.சேகர்
* ரமேஷ் கண்ணா - சீனு
* எஸ்.எஸ்.ராஜேந்திரன் - முதலமைச்சர்
* மதன் பாப்
* தளபதி தினேஷ்
* கிரேன் மனோஹர்
* புவனேஸ்வரி

ஒலிப்பதிவு
----------

பஞ்சு அருணாசலம், பழனிபாரதி பா. விஜய் ஆகியோர் எழுதிய பாடல் வரிகளுக்கு யுவன் ஷங்கர் ராஜா இசையமைத்திருந்தார்.

| ட்ராக் | பாடல் | பாடகர்கள் | காலம் |
| --- | --- | --- | --- |
| 1 | வா வா பூவே வா | ஹரிஹரன் , எஸ். ஜானகி | 4:56 |
| 2 | நிலவை கொஞ்சம் | அனுராதா ஸ்ரீராம் | 4:37 |
| 3 | ஓ மானே மானே மானே (ஆண்) | ஹரிஹரன் | 5:36 |
| 4 | காற்றோடு புயலாக | ஷங்கர் மகாதேவன் , அனுபமா | 3:57 |
| 5 | ஓ மானே மானே மானே (பெண்) | சுஜாதா மோகன் | 5:35 |
| 6 | ஜம்போ இது காதல் | எஸ்.பி.பி. சரண் , சுஜாதா மோகன் | 4:22 |

மேற்கோள்கள்
-----------

  

1. ↑  "www.saavn.com".
2. ↑  "www.saregama.com".

வெளியிணைப்புகள்
---------------

1.
**நெக்லஸ் சாலை** (*Necklace Road*) என்பது இந்திய மாநிலமான தெலங்காணாவின் ஐதராபாத்து நகரில் அமைந்துள்ள ஒரு பெரிய சாலையாகும். இது உசேன் சாகர் ஏரியை ஒட்டியுள்ளது, இது என்.டி.ஆர். தோட்டங்களை சஞ்சீவையா பூங்காவுடன் இணைக்கிறது.  மும்பையின் மரைன் டிரைவில் முதன்முதலாக பிரபலமான நெக்லஸ் சாலையின் பெயரிடப்பட்டது. சஞ்சீவையா பூங்காவிலிருந்து சாலை உசேன் சாகர் சாலையுடன் இணைகிறது. இது என்.டி.ஆர் தோட்டங்களுடன் ஒரு வட்டத்தை நிறைவு செய்கிறது. இந்த நீளமான சாலையானது, உசேன் சாகர் சாலையுடன் சேர்ந்து, வானத்திலிருந்து பார்க்கும்போது ஒரு நெக்லஸ் வடிவத்தில் தோன்றுவதால் இச்சாலைக்கு இப்பெயர் வந்தது.

அமைப்பு
-------

உசேன் சாகர் ஏரியின் மேற்குப் பகுதியில் 3.6 கி.மீ நீளமுள்ள நெக்லஸ் சாலை 1996இல் புத்த பூர்ணிமா திட்ட ஆணையத்தின் ஒரு பகுதியாக கட்டப்பட்டது. இது உசேன் சாகரைப் பாதுகாக்கவும் அழகுபடுத்தவும் அமைக்கப்பட்டது.

வசதிகள்
-------

இந்த சாலை உணவகங்களையும், பொழுதுபோக்கு வசதிகளையும், ஐதராபாத்து நகரத்தின் நல்ல காட்சிகளையும் கொண்டுள்ளாது. இந்த சாலையில் அமைந்துள்ள ஒரு பொழுதுபோக்கு பகுதியான 'பீப்பிள்ஸ் பிளாசா' கண்காட்சிகள், இசை நிகழ்ச்சிகள், விளையாட்டு போன்றவற்றுடன் ஆண்டு முழுவதும் பரபரப்பாக உள்ளது. "ஈட் ஸ்ட்ரீட்" மற்றும் "வாட்டர் பிரண்ட்" என்பது நன்கு அறியப்பட்ட உணவகங்களாகும், பிந்தையது அதிக பஃபேக்கள் மற்றும் பலவகையான உணவு வகைகளை வழங்குகிறது. அதேசமயம் முந்தையது துரித உணவுகளையும் உடன் வழங்குகிறது. இரண்டும் நகரத்துடன் சேர்ந்து ஏரியின் காட்சியை வழங்குகிறது. 

இந்த சாலை அருகிலுள்ள ஜோகி கரடி பூங்கா, சஞ்சீவையா பூங்கா மற்றும் ஜலவிஹார் போன்ற பூங்காக்களுடன் இணைகிறது. இந்த இரண்டு பூங்காக்களும் திறந்தவெளி மற்றும் அமைதியான சூழலை வழங்குகிறது. அதிகாலை நடைபயிற்சிகள், மராத்தான் நிகழ்வுகள் மற்றும் மாலை நேர பொழுதுபோக்கு போன்றவற்றுக்காக பொது மக்கள் அடிக்கடி வருகின்றனர். நெக்லஸ் சாலை எம்.எம்.டி.எஸ் நிலையம் நகரின் அனைத்து முக்கிய பகுதிகளையும் இணைக்கும் மிக விரைவுப் போக்குவரத்து வசதி ஆகும்.

கேலரி
-----

* காலைப் பனியில் நெக்லஸ் சாலைக்கு அருகிலுள்ள உசேன் சாகர் ஏரிகாலைப் பனியில் நெக்லஸ் சாலைக்கு அருகிலுள்ள உசேன் சாகர் ஏரி
* உசேன் சாகர் ஏரி ஈரநில சுற்றுச்சூழல் மண்டலம்உசேன் சாகர் ஏரி ஈரநில சுற்றுச்சூழல் மண்டலம்
* நெக்லஸ் சாலைநெக்லஸ் சாலை
* உசேன் சாகர் ஏரியில் சூரியன் மறையும் காட்சிஉசேன் சாகர் ஏரியில் சூரியன் மறையும் காட்சி

மேற்கோள்கள்
-----------

1. ↑  "NECKLACE ROAD AND ITS VICINITY TO BE WIFI ENABLED". 2015-07-25 அன்று மூலம் பரணிடப்பட்டது. 2021-05-13 அன்று பார்க்கப்பட்டது.
2. ↑  "Necklace Road". *Times of India Travel*. 2021-01-15 அன்று பார்க்கப்பட்டது.
3. ↑  Hyderabad welcomes Happy Streets with open arms

வெளி இணைப்புகள்
---------------

விக்கிமீடியா பொதுவகத்தில்,  
 ***நெக்லஸ் சாலை***   
என்பதின் ஊடகங்கள் உள்ளன. 

* Telangana Tourism feature பரணிடப்பட்டது 2015-07-25 at the வந்தவழி இயந்திரம்
**விழுப்புரம் ஆஞ்சநேயசுவாமி கோயில்** தமிழ்நாட்டில் விழுப்புரம் மாவட்டம், விழுப்புரம் என்னும் ஊரில் அமைந்துள்ள ஆஞ்சநேயர் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ஆஞ்சநேயசுவாமி சன்னதியும், விநாயகர், நவகிரகம், லட்சுமி ஹயகிரிவர் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் மொத்தம் இரண்டு கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. சித்திரை மாதம் லட்சதீப பெருவிழா முக்கிய திருவிழாவாக நடைபெறுகிறது. மார்கழி மாதம் ஹனுமந்த் ஜெயந்தி திருவிழாவாக நடைபெறுகிறது. சித்திரை மாதம் 5 ஆம் தெப்பம் திருவிழாவாக நடைபெறுகிறது. வைகானசம் ஆகம முறைப்படி

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
கிளாஸ்கோ நகரத்தின் நெக்ரோபொலிசின் நுழைவாயில்
**நெக்ரோபொலிசு** அல்லது **கல்லறை நகரம்** (**necropolis**) இறந்தவர்களின் சடலங்களை பதப்படுத்தி, நகரத்தின் அருகில் உள்ள பகுதியில் பெரிய அளவிலான கல்லறைகளில் அடக்கம் செய்யப்படுவதை, பண்டைய கிரேக்க மொழியில் νεκρόπολις (*nekropolis*) *நெக்ரோபொலிசு* என்பர். இதன் பொருள் **இறந்தவர்களின் நகரம்** என்பதாகும். முதன்முதலில் பண்டைய எகிப்தில் இறந்து போன பார்வோன்கள் மற்றும் அவரது குடும்பத்தினரின் உடலைகளைப் பதப்படுத்தி, நகர்புறத்தில், பிரமிடுகளில் அடக்கம் செய்யும் முறை தோன்றியது.

வரலாறு
------

கீசா நெக்ரோபொலிசு, ஆறு பிரமிடுகளின் தொகுதி
பண்டைய எகிப்து இராச்சியத்தில் இறந்த பார்வோன் எனும் மன்னர் குடும்பத்தவர்களின் பதப்படுத்திய மம்மி எனும் சடலங்களை பெரிதும் சிறிதுமான ஆறு பிரமிடுகளில் அடக்கம் செய்யப்பட்டது. இறந்த பார்வோன்களின் கல்லறைகள் மன்னர்களின் சமவெளியிலும், இராணிகள், இளவரசிகள் மற்றும் அரச குழந்தைகளின் கல்லறைகள் அரசிகளின் சமவெளியில் அடக்கம் செய்யப்பட்டது. இவற்றில் பெரியது கீசா நெக்ரோபொலிசு என்பர். இந்த நெக்ரோலிசு நைல் நதிக்கரையில் அமைந்துள்ள பழைய கிசா நகரத்திலிருந்து 8 கிலோ மீட்டர் தொலைவில் பாலைவனப் பகுதியில் அமைந்துள்ளது. இதுவே உலகின் முதல் நெக்ரோபோலிசு ஆகும். 

பின்னர் கிரேக்கம் போன்ற பண்டைய ஐரோப்பிய நாடுகளில் இறந்தவர்களின் உடலை அழகிய கல்லறைகளில் அடக்கம் செய்யும் முறை பின்பற்றப்பட்டது.

மேற்கோள்கள்
-----------

1. ↑  necropolis
2. ↑  Necropolis
**முத்துகன்** என்பவர் சகதை கானின் மூத்த மகனாவார். அவர் வழியாக மங்கோலியப் பேரரசை நிறுவிய ககான் செங்கிஸ் கானின் பேரன் ஆவார். 1221ஆம் ஆண்டு பாமியான் முற்றுகையின் போது முத்துகன் கொல்லப்பட்டார். இவரது மகன் எசுந்தோவா. எசுந்தோவா சகதை கானரசின் கானாகிய பரக்கின் தந்தையாவார். 1266-1271 ஆகிய காலகட்டத்தில் மொகுலிசுதானின் கானாகப் பரக் பதவி வகித்தார்.

சகதை கானரசின் பரம்பரை
---------------------

பாபர் தான் எழுதிய பாபர் நாமாவின் 19 வது பக்கத்தில் முதல் அத்தியாயத்தில் தனது தாய் வழி தாத்தா யூனஸ் கானின் பரம்பரையைப் பின்வருமாறு விளக்குகிறார்:

> "யூனஸ் கான் சகதை கானின் வழித்தோன்றல், சகதை கான் செங்கிஸ் கானின் இரண்டாவது மகன் (பின்வருமாறு,) யூனஸ் கான், வயிஸ் கானின் மகன், வயிஸ் கான் ஷெர்-அலி அவுக்லோனின் மகன், ஷெர்-அலி அவுக்லோன் முகம்மத் கானின் மகன், முகம்மத் கான் கிசிர் கவாஜா கானின் மகன், கிசிர் கவாஜா கான் துக்லுக்-திமுர் கானின் மகன், துக்லுக்-திமுர் கான் ஐசன்-புகா கானின் மகன், ஐசன்-புகா கான் தவா கானின் மகன், தவா கான் பரக் கானின் மகன், பரக் கான் எசுந்தவா கானின் மகன், எசுந்தவா கான் முவத்துகனின் மகன், முவத்துகன் சகதை கானின் மகன், சகதை கான் செங்கிஸ் கானின் மகன்"
> 
> 
> 

**மிர்சா முகம்மத் ஐதர் துக்லத்தின் கூற்றுப்படி அப்துல் கரிம் கானின் பரம்பரை**| 1. செங்கிஸ் கான்
2. சகதை கான்
3. முத்துகன்
4. எசுந்தோவா
5. கியாசுத்தீன் பரக்
6. துவா
7. முதலாம் எசன் புகா
 | 8. துக்லுக் தைமுர்
9. கிசிர் கோசா
10. முகம்மத் கான் (மொகுலிசுதானின் கான்)
11. ஷிர் அலி ஓகலன்
12. உவைசு கான் (வைசே கான்)
13. யூனுஸ் கான்
14. அகமத் அலக்
 | 15. சுல்தான் சயித் கான்
16. அப்துரஷித் கான்
17. அப்துல் கரிம் கான் (எர்கந்து)
 |

உசாத்துணை
---------

1. 1 2  *The Babur Nama in English*, Zahiru'd-din Mubammad Babur Padshah Ghdzt, Annette Susannah Beveridge
2. 1 2  *The Tarikh-i-Rashidi: a history of the Moghuls of central Asia* by Mirza Muhammad Haidar Dughlat; Editor: N. Elias,Translated by Sir Edward Denison Ross,Publisher:S. Low, Marston and co. 1895
வேற்றுமை மயக்கம் என்பது உருபு மயக்கம்.

பெயர்ச்சொல் இடம் மாறுவதை வேற்றுமை என்கிறோம். வேற்றுமையை உணர்த்த ‘வேற்றுமை உருபுகள்’ பயன்படுத்தப்படுகின்றன. இந்த உருபுகள் பெயர்ச்சொல்லின் இறுதியில் பொருந்தி வரும். இது ‘பின்னொட்டு’. 

(ஆங்கிலத்தில் வேற்றுமை உருபு முன்னொட்டாகவும் at the door பின்னொட்டாகவும் Ram’s father உள்ளொட்டாகவும் his pen தொகையாகவும் call him வரும். தமிழில் முன்னொட்டாவோ, உள்ளொட்டாகவோ வருவதில்லை.) 

சொல் வகையில் வேற்றுமை உருபுகளை ‘இடைச்சொல்’ என்கிறோம். 

சில வேற்றுமை உருபுகள் தமக்கு உரிய பொருளை உணர்த்தாமல் வேறொரு வேற்றுமைக்கு உரிய பொருளை உணர்த்துவது உண்டு. இதனை வேற்றுமை மயக்கம் என்கிறோம். இதனை நன்னூல் எளிமையாத் தெளிவுபடுத்துகிறது. 

யாதன் உருபிற் கூறிற்று ஆயினும்
பொருள் செல் மருங்கில் வேற்றுமை சாரும் 

| வேற்றுமை | உருபு | மயக்கம் |
| --- | --- | --- |
| 2 – 4 | அவ்வித்து அழுக்காறு உடையானைச் செய்யவள் தவ்வையைக் காட்டி விடும்  | அழுக்காறு உடையானுக்கு |
| 2 – 7 | அரசனைச் சார்ந்தான் | அரசன்கண் (அரசனிடம்) |
| 3 - 5 | வாணிகத்தான் ஆயினான் | வாணிகத்தின் ஆயினான் |

இவற்றையும் காண்க
----------------

* வேற்றுமை நெறி (விளக்கம்)

அடிக்குறிப்பு
-------------

1. ↑  நன்னூல் 317
2. ↑  திருக்குறள் 167
**வேர் ஹேவ் ஆல் தி லீடர்ஸ் ஃகான்?** (Where Have All the Leaders Gone?) ஆங்கிலத்தில் 2007 ஆம் ஆண்டு வெளியான புத்தகம். இதன் ஆசிரியர் லீ ஐயகோகா.

சிறந்த தலைமைக்கான பண்புகளைப் பட்டியலிட்டு அவற்றை விளக்குகிறார் ஆசிரியர்.

இந்த நூலில் அமெரிக்காவின் தலைவர்கள் குறித்த அவரது கூர்மையான கருத்துகள், அமெரிக்காவின் தலைமைப் பண்பு குறைபாடுகள், அமெரிக்க குழந்தைகளின் பள்ளிநாட்களை அதிகரிக்க வேண்டியதின் தேவை குறித்த அவரது சிந்தனைகள், ஆசிரியர்களை ஊக்கப்படுத்த வேண்டியது, ஆசிரியர்களுக்கு உயர்வு அளித்து சமுதாயத்தில் முக்கியமானவர்களாக நடத்த வேண்டியதின் அவசியம், ஆசிரியர்களும் கல்வி கற்பித்தலைத் தவிர வேறு வேலைகள் செய்யாமல் கவனம் குவிக்கவேண்டியதின் அவசியம், தொடக்கக் கல்வியின் முக்கியத்துவம், இந்தியாவின் வளர்ச்சி தடுக்கமுடிதாததெனின் இணைய வேண்டியதன் அவசியம், பிறநாடுகள் மீதான கண்ணோட்டங்கள் என்று பலவும் தொகுக்கப்பட்டுள்ளன. பிரச்சனைகள் அனைத்தையும் சமாளிக்கும் தலைவர்கள் இல்லாதபொழுது ஒவ்வொரு குடிமகனும் தலைவராக உருவாக முயல வேண்டியதின் அவசியத்தையும் குறிப்பிடுகின்றார்.

வெளி இணைப்புகள்
---------------

* பரணிடப்பட்டது 2007-08-10 at the வந்தவழி இயந்திரம்
**முத்தி நிச்சயம்** என்னும் நூல் 14 ஆம் நூற்றாண்டில் குருஞான சம்பந்தர் என்பவரால் எழுதப்பட்ட நூல். மறைஞான சம்பந்தர் முத்திநிலை என்னும் நூலை எழுதி ஆன்மானந்தவாதம் என்னும் தம் கொள்கையைப் பரப்ப முயன்றார். இந்தக் கொள்கையை மறுக்க எழுந்தது குருஞான சம்பந்தர் எழுதிய முத்தி நிச்சயம் என்னும் நூல். இதற்குப் பேருரை ஒன்றைக் குருஞான சம்பந்தரின் மாணாக்கர் வெள்ளியம்பலவாணத் தம்பிரான் எழுதியுள்ளார். 

ஆன்மானந்தவாதம் என்பது ஆன்மா பற்றி விளக்கும் ஒருவகைக் கோட்பாடு.  எல்லா ஆன்மாவும் உடலை விட்டுப் பிரிந்ததும் இறைவனிடம் சென்றுவிடும். அங்கே ஆனந்தமாக இருக்கும் என்று கூறுவது ஆன்மானந்தவாதம். 

ஆன்மா உடலோடு இருக்கும்போது செய்த நல்வினை தீவினைகளுக்கு ஏற்ப மறுபிறவி எடுத்து செய்வினைப் பயனைத் துய்க்கும் என்பது ஆன்மானந்தவாதத்தை மறுப்பது.

கருவிநூல்
---------

* மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005

அடிக்குறிப்பு
-------------

1. ↑  உடலோடு ஒன்றியிருக்கும் உயிரை ஆன்மா என்பர். ஆன்மாவை யாரும் கண்டதில்லை. காணமுடியாத ஒன்று காணமுடியாத கடவுளிடம் இருப்பதாக எண்ணிப் பார்ப்பது ஒருவகைக் கோட்பாடு.
**நெகிழிகள் சவால் 2020 (Plastics 2020 Challenge)** என்பது மக்களின் பயன்பாட்டிற்கு பிறகு நிலப்பரப்புக்கு அனுப்பப்படும் நெகிழி கழிவு பொருட்களின் அளவைக் குறைக்கும் பிரச்சாரம் ஆகும்.

உறுதிமொழிகள்
------------

2020 ஆம் ஆண்டில் இங்கிலாந்து நாட்டில் நெகிழி பைகளின் பயன்பாடுகளை குறைக்கவும் நெகிழிகளை மறுசுழற்சி விகிதத்தை இரண்டு மடங்காக உயர்த்துவது மற்றும் நிலப்பரப்பிற்கு செல்வதை குறைக்க வேண்டும்.

மறுசுழற்சி
----------

நெகிழிகள் மறுசுழற்சி செய்து இனி அதில் மறுசுழற்சி செய்யமுடியாது என்றால் மட்டுமே நிலப்பகுதிக்கு அனுப்ப வேண்டும். நெகிழிகளை நீடித்த மறுசுழற்சி செய்ய முடியாத நெகிழிகள் மேம்பட்ட வெப்ப செயல்முறைக்கு ஒரு மதிப்புமிக்க பாதுகாப்பன ஆற்றல் வளத்தை வழங்குகிறது.

அறைகூவல்
--------

நெகிழி துறையால் மட்டும் மாற்றத்தை அடைய முடியாது, அரசுத்துறைகள், சட்ட இயற்றுபவர்கள், அரசியல் தலைவர்கள், சமூக இயக்கங்கள், பொது மக்கள் இணைந்து செயல்பட வேண்டும். இதன் மூலம் இங்கிலாந்தின் வள செயல்திறனை அதிகரிக்கும் மற்றும் பசுமைத் துறையில் புதிய வேலைகளை உருவாக்க முடியும்.

மேலும் காண்க
------------

* நெகிழி மறுசுழற்சி
* தண்ணீர் பாட்டில்களின் மறுபயன்பாடு
* கழிவு அமலாக்க திட்டம்
* சுற்றுச்சூழல், உணவு மற்றும் கிராம விவகாரங்களுக்கான துறை

மேற்கோள்கள்
-----------

1. ↑  "The Packaging News review of 2009: honours all round"". *Packaging News*. Packaging News. 29 June 2020 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
முத்து உவமை
**முத்து உவமை**, இயேசு விண்ணரசின் பெருமதியையும் அதை எப்படி அடைய முயற்சிக்க வேண்டு என்பதையும் விளக்குவதற்காக கூறிய உவமான கதையாகும். இது மத்தேயு 13:45-46 இல் கூறப்பட்டுள்ளது. இரண்டு வசனம் மட்டுமே கொண்ட சிறிய உவமையாகும்.

உவமை
----

விவிலியத்தில் முத்து உவமை இவ்வாறு கூறப்பட்டுள்ளது.

வணிகர் ஒருவர் நல்முத்துகளைத் தேடிச் செல்கிறார். விலை உயர்ந்த ஒரு முத்தைக் கண்டவுடன் அவர் போய்த் தமக்குள்ள யாவற்றையும் விற்று அதை வாங்கிக்கொள்கிறார். விண்ணரசு இந்நிகழ்ச்சிக்கு ஒப்பாகும்.

பொருள்
------

இதில் முத்து விண்ணரசை குறிக்கிறது. வியாபாரி தனது சொத்தனைத்தையும் விற்று முத்தை விலைக்கு வாங்குகிறான். அனால் முத்து அவன் வசம் வந்துவிட்ட படியால் அவன் முதல் இருந்ததைவிட செல்வந்தனாகிறான். இதில் கூறப்பட்டுள்ள உட்கருத்து யாதெனில் கிறிஸ்தவர்கள் இவ்வுலக சொத்துக்களை இழந்தாவது அல்லது செலவளித்தாவது மிகப்பெருமதியான விண்ணரசை தேடிக்கொள்ள வேண்டும் என்பதே. அழிந்து போகும் இவ்வுலக சொத்துக்களை பயன்படுத்தி அழியாத விண்ணரசை தேடுபவன் புத்திமான் என்பது கருத்தாகும்.

உசாத்துணை
---------

* கத்தோலிக்க கலைக்களஞ்சியம் உவமைகள்
* தமிழ் விவிலியம்

வெளியிணப்புகள்
--------------

* தமிழ் கிறித்தவ சபை பரணிடப்பட்டது 2006-10-07 at the வந்தவழி இயந்திரம்

| * பா
* உ
* தொ
புதிய ஏற்பாட்டில் உள்ள இயேசுவின் உவமைகள் |
| --- |
|  | 
* இரக்கமற்ற பணியாளன்
* இரண்டு கடன்காரர்
* இரண்டு மகன்கள்
* இரவில் வந்த நண்பன்
* ஊதாரி மைந்தன்
* கடுகு விதை
* கனிகொடா அத்திமரம்
* காணாமல் போன ஆடு
* காணாமல் போன காசு
* கிழிந்த ஆடையும் பழந்துருத்தியும்
* கோதுமையும் களைகளும்
* சிந்தித்து முன்கணிப்பவர்
* செம்மறியாடுகளும் வெள்ளாடுகளும்
* செல்வந்தனும் இலாசரசும்
* தலைவரும் பணியாளரும்
* தளிர்விடும் அத்தி மரம்
* தாலந்துகள்
* திராட்சை செடி
* திராட்சை தோட்ட வேலையாட்கள்
* நல்ல ஆயன்
* நல்ல சமாரியன்
* நீதியற்ற வீட்டுப் பொறுப்பாளர்
* நேர்மையற்ற நடுவர்
* நேர்மையான பணியாள்
* பத்து கன்னியர்
* பரிசேயனும் பாவியும்
* புதையல்
* புளித்த மா
* பொல்லாத குத்தகையாளர்
* மரமும் கனியும்
* மன்னர் மகனின் திருமணம்
* முத்து
* மூட செல்வந்தன்
* வலியவர்
* வலை
* வளரும் விதை
* விதைப்பவன்
* விளக்கு
* வீடுகட்டிய இருவர்

 |
| 
* **பகுப்பு**
* 
* **வலைவாசல்**

 |
**வனவிலங்குகள் காப்பகம்** என்பது, தாவரங்கள், வன விலங்குகளின் பாதுகாப்புக்காகக் குறித்து ஒதுக்கிய ஒரு புவிப் பரப்பைக் குறிக்கும். இவற்றை **விலங்குகள் சரணாலயம்** என்றும் அழைப்பதுண்டு. இவை பொதுவாக அரசின் சட்டங்களால் உருவாக்கப்படுவன ஆகும். இங்கு வனத்துறை அலுவலர்களின் அனுமதியின்றி எந்தவொரு விலங்கையும் பிடிக்கவோ, கொல்லவோ தடை செய்யப்பட்டுள்ளது.

வன விலங்கு பாதுகாப்பு
---------------------

இப்பகுதிக்குள் வாழும் விலங்குகள் வேட்டை யாடல் முதலிய மனித நடவடிக்கைகளில் இருந்து பாதுகாக்கப்படுகின்றன. அழிந்துவரும் விலங்குகளைக் காப்பதற்காகவும் சிறப்புக் காப்பகங்கள் அமைக்கப்படுவது உண்டு.   

மனிதன் தனது சொந்த தேவைகளுக்காக விலங்குகளை அழிப்பதில் முனைந்து பல அபூர்வ விலங்குகளையும் உயிரினங்களையும் அவற்றின் சுவடுகள் தெரியாதபடி அழித்து விடுகிறான். பெருமைக்காகவும் விலங்குப் பொருள்களான தந்தம், தோல், இறைச்சி, பற்கள், தேன் , அரக்கு, பட்டு போன்றவற்றை விற்பனை செய்யவும் வேட்டையாடினர்.  

மென்மயிர் தோலுக்காக எலிகளும் நீர் நாய்களும் வேட்டையாடப் படுகின்றன. தோலுக்காக பலவகை மான்கள் பாம்புகள், புலிகள் போன்றவை வேட்டையாடப்படுகின்றன. கஸ்தூரிக்காக கஸ்தூரி மான்களும்,தந்தத்திற்காக ஆண் யானைகளும் , மருந்திற்காக முதலைகள், கருமந்திகள் போன்றவையும் வேட்டையாடபபடுகின்றன. சிங்கம், காட்டுக் கழுதை, பாக்டீரிய ஒட்டகம், காட்டெருமை, கடமா(யாக்), சிறுத்தைப் புலி போன்றவையும் வேட்டையாடப்படுகின்றன.

அழிவை நோக்கியுள்ள உயிரினங்கள்
-----------------------------

கடந்த 2000 ஆண்டுகளில் 106 விலங்கினங்களும் 140 பறவையினங்களும் அழிந்துள்ளன. தற்போதைய கணக்கெடுப்பின் படி மேலும் சுமார் 300 இனங்கள் அழிவின் வாயிலில் உள்ளன.   

பெங்குவின், புள்ளிமான், கஸ்தூரி மான், ஒற்றைக்கொம்பு காண்டாமிருகம், யானை சிங்கம், கரடி, புலி, காட்டெருமை, முதலை, பாம்பு, மயில், சிங்கவால் குரங்கு, பறக்கும் அணில் போன்றவற்றில் சில சிற்றினங்கள்(Species) அடியோடு அற்றுப் போகும் நிலையில் உள்ளன.

பறவைகள் காப்பகங்கள்
-------------------

புலம்பெயர்ந்து வரும் பறவைகள் பெருமளவில் தங்கும் இடங்களில் சிறப்பாகப் பறவைகள் காப்பகங்கள் அமைக்கப்படுகின்றன. இறைச்சிக்காக பறவைகளும் வேட்டையாடப்படுகின்றன.

வனவிலங்கு பாதுகாப்பின் முக்கியத்துவம்
-------------------------------------

* இயற்கைச் சமநிலை மாறுபடாதிருக்க வனவிலங்கு பாதுகாப்பு அவசியம்.
* மரங்கள் தாவரங்கள் பெருக்கத்திற்கும் தட்ப வெப்ப நிலை சமன்பாட்டுக்கும் காடுகள் பராமரிக்கப்பட வேண்டியது அவசியம்.
* இயற்கை வளங்கள் மூலம் வெளிநாட்டுச் செலாவணியை ஈட்டித் தருபவை விலங்குகளும் ,மரங்களும் தாவரங்களுமே.
* இவ்வாறான இடங்கள் சுற்றுலாப் பயணிகளையும் கவர்கின்றன. இதனால், உலகின் பல நாடுகளிலும் அமைந்துள்ள வனவிலங்குகள் காப்பகங்கள் பல, புகழ் பெற்ற சுற்றுலா தலங்களாகவும் உள்ளன.
* விலங்கினம் பற்றிய கல்வியறிவிற்கும் ஆராய்ச்சிக்கும் வனவிலங்குப் பாதுகாப்பிடங்கள் உதவி புரிகின்ற்ன.

அருகிவரும் சில அபூர்வ இனங்கள் அழிவிலிருந்து மீண்டும் புத்துயிர் பெறுகின்றன.

பாதுகாப்புச் சட்டம்
-------------------

உலகிலேயே வனவிலங்கு பாதுகாப்புச் சட்டத்தை முதன் முதலில் ஏற்படுத்திய நாடு இந்தியா தான். 1887-ல் இந்தியாவில் வனவிலங்கு பாதுகாப்புச் சட்டம் உருவாயிற்று. சர்வதேச ஆராய்ச்சியாளர்கள் விலங்குகள் வாழ ஒவ்வொரு நாட்டிலும் உள்ள மொத்தக் காட்டுப் பகுதியில் 8% ஒதுக்கப்பட வேண்டும் எனக் கூறியுள்ளனர். ஆண்டு தோறும் அக்டோபர் முதல் வாரம் வன உயிரினப் பாதுகாப்பு வாரமாகக் கொண்டாடப்பட்டு வருகிறது.
**கவரப்பட்டு** (*Kavarappattu*) என்பது இந்தியாவின் தமிழ்நாட்டில் தஞ்சாவூர் மாவட்டம் ஒரத்தநாடு வட்டத்தில் அமைந்துள்ள ஒரு கிராமம் ஆகும்.

மக்கள் தொகை விவரம்
------------------

2011 ஆம் ஆண்டு மக்கள்தொகை கணக்கெடுப்பின்படி, கவரப்பட்டு கிராமத்தில் 1315 பேர் உள்ளனர், இதில் 573 பேர் ஆண்கள் மற்றும் 742 பேர் பெண்கள்.

கவரப்பட்டு கிராமத்தில் 0-6 வயதுடைய குழந்தைகளின் மக்கள் தொகை 160 ஆகும், இது கிராமத்தின் மொத்த மக்கள் தொகையில் 12.17% ஆகும். கவரப்பட்டு கிராமத்தின் சராசரி பாலின விகிதம் 1295 ஆகும், இது தமிழ்நாட்டின் மாநில சராசரியான 996 ஐ விட அதிகம். மக்கள் தொகை கணக்கெடுப்பின்படி கவரப்பட்டில் குழந்தை பாலின விகிதம் 1222 ஆகும், இது தமிழ்நாட்டின் சராசரியான 943 ஐ விட அதிகம்.

கவரப்பட்டு கிராமத்தின் எழுத்தறிவு விகிதம் தமிழ்நாடின் எழுத்தறிவு விகிதத்துடன் ஒப்பிடும் போது குறைவாக உள்ளது. 2011 ஆம் ஆண்டில், கவரப்பட்டு கிராமத்தின் எழுத்தறிவு விகிதம் 65.19% ஆக இருந்தது, இது தமிழ்நாட்டின் எழுத்தறிவு விகிதமான 80.09% ஐக் காட்டிலும் மிகக்குறைவு. கவரப்பட்டில் ஆண்களின் எழுத்தறிவு விகிதம் 79.44% ஆகவும், பெண்களின் எழுத்தறிவு விகிதம் 54.28% ஆகவும் உள்ளது.

மேற்கோள்கள்
-----------

1. ↑  "Kavarapattu Village Population - Orathanadu - Thanjavur, Tamil Nadu". *www.census2011.co.in*. 2022-08-30 அன்று பார்க்கப்பட்டது.
கவண்வில்
**கவண்வில்** அல்லது **கவட்டை** என்பது சிறு பறவைகளை வேட்டையாட உதவும் சிறு வேட்டைக் கருவி. சிறிய மரக்கிளைகளில் ஆங்கில எழுத்தான வி(V) என்பது போல் பிரியும் இருகிளைகளை வெட்டி எடுத்துக் கொள்கின்றனர். இதைக் கையில் பிடிப்பதற்கேற்ற வகையில் செதுக்கப் பட்டிருக்கும். குறிப்பிட்ட நீளத்திற்கு இரண்டு சம அளவு ரப்பர் துண்டுகளை எடுத்துக் கொண்டு, ரப்பர் துண்டுகளின் ஒரு முனையை தயாரித்து வைத்திருக்கும் வி வடிவ மரக்குச்சியின் இரு கிளைகளிலும் கட்டிக் கொள்கின்றனர். இரண்டாவது முனையை சிறிய தோல் பகுதியில் இணைக்கின்றனர். இந்தத் தோல் பகுதியில் சிறு கற்கள் அல்லது உருண்டை வடிவப் பொருட்களை வைத்து தூரத்திலிருக்கும் பொருளை நோக்கிக் குறி வைத்துக் கொண்டு ரப்பர் துண்டை இழுத்துக் கொண்டு பின்னர் விடுவிக்கின்றனர். இப்போது தோல் பகுதியில் வைக்கப்பட்டிருந்த சிறு கல் குறி வைக்கப்பட்ட பகுதி நோக்கிச் செல்லும். இதில் சிறப்பான பயிற்சி பெற்றவர்கள் குறிவைத்த இடத்தை சரியாகச் செலுத்த முடியும். குருவி, காகம் போன்ற சிறு பறவைகளை வேட்டையாட இந்தக் கவண் வில் அதிகம் பயன்படுத்தப்பட்டது. இந்த சிறு வேட்டைக் கருவியை நாக்காலே ( நரிக்குறவர் ) இன மக்கள் அதிகம் பயன்படுத்தினர்.
**வசந்தி அரசரத்தினம்** (பிறப்பு: சூன் 26, 1959) இலங்கையின் கல்விமான்களில் ஒருவர். இவர் இலங்கையின் நான்காவது பெண் துணைவேந்தராகவும் யாழ்ப்பாணப் பல்கலைக்கழகத்தின் முதற் பெண் துணைவேந்தராகவும் பதவியில் உள்ளவர்.

வாழ்க்கைக் குறிப்பு
-------------------

வசந்தி அரசரத்தினம் யாழ்ப்பாண மாவட்டம், சாவகச்சேரியில் எஸ்.ஏ. அரசரத்தினம் என்பவருக்கும் யோகவதிக்கும் பிறந்த ஒரே பெண்பிள்ளை. ஆரம்பக் கல்வியை நெடுங்கேணி மகா வித்தியாலயத்திலும் புசல்லாவை பரி. திரித்துவக் கல்லூரியிலும், பின்னர் சாவகச்சேரி மகளிர் கல்லூரியில் இணைந்து தனது கல்வியைத் தொடர்ந்தார். உயர் வகுப்புக் கல்வியை சாவகச்சேரி இந்துக் கல்லூரியில் உயிரியல் அறிவியல் துறையில் கற்றார். இளவயதில் தந்தையை இழந்தார்.

உயர் கல்வியை இவர் சென்னைப் பல்கலைக்கழகத்தில் 1977-1981 காலப்பகுதியில் உயிர் இரசாயனம், வேதியியல், இயற்பியல் ஆகிய பாடங்களைப் பயின்று முதற்பிரிவில் சித்தியடைந்து இள அறிவியல்மாணிப் பட்டத்தைப் பெற்றார். தொடர்ந்து கொழும்புப் பல்கலைக்கழகத்தில் உயிர் இரசாயனத்துறையில் கற்று முதுமாணிப் பட்டத்தையும் பெற்றார். பின்னர் யாழ்ப்பாணப் பல்கலைக்கழகத்தில் 1985-1989 கல்வியாண்டில் முனைவர் பட்டக்கற்கையை மேற்கொண்டார். முனைவர் பட்டத்துக்கான ஆய்வை யாழ்ப்பாணப் பல்கலைக்கழகத்தினதும் சுவீடன் லுண்ட் பல்கலைக்கழகத்தினதும் இணைப்பு ஆய்வாக மேற்கொண்டார். "சுதேச மூலிகைகளின் மருத்திவவியல் பயன்பாடு" என்கின்ற ஆய்வு முனைப்பின் வழியாக பல கட்டுரைகளை வசந்தி அரசரெத்தினம் அவர்கள் யாழ் மாவட்ட விஞ்ஞான முன்னேற்ற சங்கத்தின் ஆண்டு மலர்களில் பதிப்பித்துள்ளார்.[]

பல்கலைக்கழகப் பணியில்
---------------------

1984 இல் யாழ்ப்பாணப் பல்கலைக்கழக மருத்துவபீடத்தின் உயிர் இரசாயனத்துறையில் உதவி விரிவுரையாளராக இணைந்து பல பதவி உயர்வுகளைக் கண்டு 2007 ஆம் ஆண்டில் சிரேஷ்ட பேராசிரியரானார். மருத்துவத்துறை சார்ந்த ஒருவராக இல்லாதிருந்த போதிலும் கூட வசந்தி அரசரெத்தினம் அவர்கள் அவரது இரசாயனவியல் புலமையின் அடிப்படையில் மருத்துவ இரசாயனவியல் துறையில் பேராசிரியராக யாழ் பல்கலையின் மருத்துவபீடத்தில் பதவியுயர்வு பெற்றமை குறிப்பிடப்படவேண்டியதாகும்.[] யாழ்ப்பாணப் பல்கலைக்கழகத்தின் மருத்துவப் பீடத் தலைவராகவும் 2002-2003 காலப்பகுதியில் பணியாற்றினார். யாழ்ப்பாணப் பல்கலைக்கழகத்தின் எட்டாவது துணை வேந்தராக 2011 ஆம் ஆண்டு மார்ச் 28 இல் நியமிக்கப்பட்டார்.

உசாத்துணைகள்
------------

* *பாராட்டிக் கௌரவிக்கப்படும் யாழ் பல்கலைக்கழகத்தின் முதற் பெண் துணைவேந்தர் வசந்தி அரசரத்தினம்* - வீரகேசரி சூன் 11, 2011
இந்தியாவில் இராஜபாளையம் மொட்டமலை இலங்கைத் தமிழர்கள் முகாம்
**இந்தியாவில் இலங்கைத் தமிழர்கள் முகாம்** என்பது இலங்கையில், இனப்பிரச்சினை காரணமாக இலங்கைத் தமிழர்களுக்கும் இலங்கை ராணுவத்திற்கும் இடையே நிகழ்ந்த ஈழப் போரில் இலங்கை ராணுவம் நடத்திய கொடூரத் தாக்குதல்களால் நிராதரவான இலட்சக்கணக்கான இலங்கைத் தமிழர்கள் இந்தியாவில் தஞ்சமடைந்தபோது அவர்களுக்கு மறுவாழ்வு அளிக்க இந்திய அரசால் தமிழ்நாடு, கேரளம், கர்நாடகம், ஆந்திரம் மற்றும் ஒரிசா ஆகிய மாநிலங்களில் ஏற்படுத்தப்பட்ட சிறப்பு முகாம்களை குறிப்பதாகும்.

தமிழ்நாட்டில் மறுவாழ்வு உதவிகள்
-------------------------------

தமிழ்நாட்டில் 115 முகாம்களில் 73,241 இலங்கை தமிழர்களும் (19,340 குடும்பத்தினர்) மற்றும் வெளி இடங்களில் 31,802 இலங்கை தமிழர்களும் (11,288 குடும்பத்தினர்) உள்ளனர்.

  

தமிழ்நாட்டில் உள்ள முகாம் வாழ் இலங்கை தமிழர்களுக்கு குடியிருப்பு, குடிநீர், மின்சாரம், உணவுப்பொருட்கள், மாதாந்திர பணக் கொடை, திருமண உதவித் திட்டம், மற்றும் கல்வி ஆகியன

தற்போதைய நிலை
-------------

### தொழில்

முதியவர்கள் தென்னை கீற்று முடைதல் போன்ற சுயதொழில் மற்றும் கட்டுமானப்பணிகளிலும், இளைஞர்கள் நூற்பாலை மற்றும் விசைத்தறி ஆலைகளிலும் பணிசெய்து வருமானம் ஈட்டுகின்றனர். சுமார் 25 ஆண்டுகள் கடந்த முகாம்களில் உள்ள குடியிருப்புகள் சிதைந்து பாழடைந்த நிலையில் உள்ளது
இலங்கை தமிழர்கள் குடியிருப்புகளை சீரமைத்து, இந்திய குடியுரிமை கோருகின்றனர்

#### தமிழக முகாமை விட்டு தப்பிச்செல்லுதல்

சுமார் 20 ஆண்டுகளுக்கு மேலாகவும் தமிழக முகாம்களில் தங்கியுள்ள இலங்கை அகதிகளுக்குக் குடியுரிமை கிடைக்காததால், அரசுப் பணி வாய்ப்பு உள்பட எந்த உதவியும் கிடைக்கவில்லை; எனவே தமிழக முகாமை விட்டு தப்பிச்செல்வதாக அகதிகள் தெரிவித்தனர். 

### ஈழம் அகதிகள் மறுவாழ்வு அமைப்பு

தமிழ்நாட்டில் **ஈழ ஏதிலியர் மறுவாழ்வு கழகம்** என்ற அமைப்பை சாமுவேல் ஜேம்ஸ் வேலுப்பிள்ளை செல்வநாயகத்தின் மகன் செ. சந்திரகாசன் அமைத்து செயலாற்றி வருகின்றார்.

* ஈழம் அகதிகள் மறுவாழ்வு அமைப்பு இணையதளம் : பரணிடப்பட்டது 2013-03-06 at the வந்தவழி இயந்திரம்

* 
* 
* 
* 
* 
* 
* 
* 
* 
* கிடுகுகிடுகு
* கீற்று முடைதல்கீற்று முடைதல்

மேற்கோள்கள்
-----------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑   நடுக்கடலில் தத்தளித்த இலங்கை அகதிகள் 120 பேர் மீட்பு தினமணி
10. ↑   இன்னும் ஏன் அகதி முகாம்? தலையங்கம்
தினமணி
11. ↑  ஆஸ்திரேலியாவுக்கு செல்ல முயன்று நடுக்கடலில் பலியாகும் அகதிகள் தினமலர்

வெளி இணைப்புகள்
---------------

* விக்கிமேப்பியாவில் ஈழம் அகதிகள் மறுவாழ்வு அமைப்பு அலுவலகம் அமைவிடம்
* கூகுள் வரைபடத்தில் ஈழம் அகதிகள் மறுவாழ்வு அமைப்பு அலுவலகம் அமைவிடம்
* விக்கிமேப்பியாவில் இராஜபாளையம் இலங்கைத் தமிழர்கள் முகாம் அமைவிடம்
**மாத்தளை முத்துமாரியம்மன் கோவில்** இலங்கையின் மலையகத்தில் அமைந்துள்ள ஒரு மாரியம்மன் கோவில் ஆகும். இது கண்டியில் இருந்து 27 கிமீ தொலைவில் உள்ள மாத்தளை நகரப் பகுதியின் நடுவே அமைந்துள்ளது.

இலங்கையில் இந்த ஆலயமே ஐந்து தேர்களைக் கொண்டுள்ளது, தவிர இலங்கையில் மிகவுயரமான 108 அடி உயரமான இராஜகோபுரமும் அமைந்துள்ளது. கொடியேற்றத்தை அடுத்து இரதோற்சவம் 21ஆம் நாள் அன்று நடைபெறும். இரதோற்சவம் அன்று முருகன், சிவன், அம்மன், பிள்ளையார், சண்டேசுவரர் ஆகியோர் இரத பவனி வருவார்கள். இரதபவனியானது கோயிலில் இருந்து வீதியூடாகப் பவனிவருவார்.

வரலாறு
------

108 அடி உயர இராஜகோபுரம்
தீர்த்தக் கேணி
இவ்வாலயத்தில் ஆரம்பத்தில் பூஜைகள் மட்டுமே நடைபெற்று வந்துள்ளன. பின்னர், படிப்படியாக திருவிழாக்களும் சப்பரத்தேர் எடுக்கும் வழக்கமும் தோன்றின. 1934 ஆம் ஆண்டளவில் சப்பரத்தை மாற்றி விநாயகரையும் சிவனம்பாள், முருகன் இரதோற்சவமும் நடைபெற்றன. 

1955 ஆம் ஆண்டு இராஜகோபுரம் உட்பட பல ஆலய அபிவிருத்தி நடவடிக்கைகள் மேற்கொள்ளப்பட்டன. பொதுமக்களின் ஒத்துழைப்புடன் ஆலயத்தில் மகா மண்டபம் உட்பட முருகன் கோயில், வசந்த மண்டபம், விஷ்ணு கோயில், நாயன்மார் கோயில், மீனாட்சி, சிவன் கோயில் என்பன திருப்பணி செய்யப்பட்டன. 

1977 ஆம் ஆண்டு அம்பாளுக்கு சித்திரத்தேர் அமைக்கப்பட்டு வெள்ளோட்டம் விடப்பட்டது. 1983 ஆம் ஆண்டு இனக்கலவரத்தின் போது சித்திரத்தேரும் ஏனைய இரதங்களும் எரியூட்டப்பட்டதுடன் கல்யாண மண்டபம் உட்பட பல பகுதிகள் சேதமாக்கப்பட்டு பெரு அழிவுகள் ஏற்படுத்தப்பட்டமையால் ஆலயவளர்ச்சி குன்றியது.

1992 ஆம் ஆண்டில் சித்திரத் தேரையும் ஏனைய இரதங்களையும் அமைக்கும் திருப்பணி ஆரம்பிக்கப்பட்டு வெற்றிகரமாக நிறைவேற்றப்பட்டது. மேலும், இவ்வாலயத்தில் அமைந்துள்ள 108 அடியைக் கொண்ட இராஜகோபுரம் இந்து சமய மக்களின் ஒற்றுமையையும் இந்து சமய திருப்பணியின் வளர்ச்சியையும் உயர்த்தி நிற்கும் அற்புதக் கோபுரமாகும்.

உசாத்துணை
---------

* இலங்கை Sunday Observer - 25 பெப்ரவரி, 2007 தவா சஜிதரன் (ஆங்கில மொழியில்)

வெளி இணைப்புகள்
---------------

விக்கிமீடியா பொதுவகத்தில்,  
 ***மாத்தளை முத்துமாரியம்மன்***   
என்பதின் ஊடகங்கள் உள்ளன. 

* கோவிலின் இணையதளம் பரணிடப்பட்டது 2018-11-07 at the வந்தவழி இயந்திரம்
***வசந்த வாசல்*** (*Vasantha Vaasal*) என்பது 1996 ஆம் ஆண்டு வெளியான இந்திய தமிழ் அதிரடி காதல் திரைப்படம் ஆகும். எம். ஆர் இயக்கிய இந்த படத்தில் விஜய், சுவதி ஆகியோர் முக்கிய வேடங்களில் நடித்தனர், மன்சூர் அலி கான், வடிவேலு, கோவை சரளா ஆகியோர் துணை வேடங்களில் நடித்தனர். இசை அமைப்பாளர் மாசாவின் அறிமுக படம் இது. இந்த படம் முதலில் 1995 இல் வெளியிட திட்டமிடப்பட்டது, ஆனால் பின்னர் மார்ச் 1996 இல் தாமதமாக வெளியானது. இந்த படம் இந்தி மொழியில் *சிர்ஃப் டும் ஹாய் டம்* என மொழிமாற்றம் செய்யப்பட்டது.

கதை
---

விஜய் ( விஜய் ) சினிமா மீது வெறித்தனமாக இருப்பதால் திரைப்படங்களில் நடிக்க வேண்டும் என்ற லட்சியத்துடன் நகரத்திற்கு வருகிறார். அவர் திவ்யாவின் ( சுவாதி ) வீட்டில் வாடகைக்கு இருக்கிறார். அவர் திரைப்படக் காட்சிகளை நடித்து பார்கிறார், திரைப்பட உரையாடல்களை உரத்த குரலில் பேசிப் பார்க்கிறார், இதனால் திவ்யாவின் படிப்புக்குத் தொந்தரவாக ஆகிறது. இதனால், இருவரும் இசையில் மோதல் உருவாகிறது. ஆனால் இறுதியாக அவர்கள் ஒருவரையோருவர் காதலிக்கத் துவங்குகிறார்கள். கணேஷ் ( மன்சூர் அலிகான் ) திவ்யாவின் முறைமாமன், அவரை திருமணம் செய்து கொள்ள விரும்புகிறார். இதனால் கணேஷ் காதலர்களை தொந்தரவு செய்யத் தொடங்குகிறார், ஆனால் விஜய் திவ்யாவுக்காக போராடி கடைசியில் அவள் கையைப் பிடிக்கிறார்.

நடிகர்கள்
---------

* விஜய் விஜய்யாக
* சுவாதி திவ்யாவாக
* மன்சூர் அலி கான் கணேசாக
* வடிவேலு (நடிகர்) வேலுவாக
* கோவை சரளா வேலுவின் மனைவியாக
* சி. ஆர். சரஸ்வதி வசந்த திவ்வாவின் தாய்
* இடிச்சப்புளி செல்வராசு உப்பனைக் கலைஞராக
* சகீலா சுனிதாவாக
* குள்ளமணி
* வெள்ளை சுப்பையா
* அ. சகுந்தலா வேலுவின் மாமியாராக
* ஜீவா ராணியாக
* பயில்வான் ரங்கநாதன்
* சாப்லின் பாலு விஜயின் நண்பராக

இசை
---

திரைப்படத்தின் அனைத்து பாடல் வரிகளையும் மாசா, உமா கன்னடசன், எம். ஆர் ஆகியோர் எழுதியுள்ளனர். மாசா இசை அமைத்துள்ளார்

| எண். | தலைப்பு | பாடகர் (கள்) | நீளம் (மீ: கள்) |
| --- | --- | --- | --- |
| 1 | ஆடி குலுகமும் | சாகுல் ஹமீது, சுவர்ணலதா | 04:58 |
| 2 | அதிபதி அழகு | அருண்மொழி, சித்ரா | 04:44 |
| 3 | என் காதலி | மனோ | 04:47 |
| 4 | என் தேகம் | எஸ். ஜானகி, குழுவினர் | 04:38 |
| 5 | மச்சம் எங்க இருக்கு | மனோ, சிந்து | 04:54 |
| 6 | புது ரோஜா | அருண் மோஷி | 04:58 |
| 7 | ராதிரினிலே | மனோ, எஸ். ஜானகி | 04:33 |

மேற்கோள்கள்
-----------

1. ↑
2. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *வசந்த வாசல்*
**ஸ்டூடண்ட் நம்பர் 1** என்பது 2003ஆம் ஆண்டய இந்திய தமிழ் அதிரடி திரைப்படமாகும். செல்வா இயக்கிய இப்படத்தில் அறிமுக நடிகர் சிபிராஜ், ஷெரின் ஆகியோர் முக்கிய கதாபாத்திரத்தில் நடிக்க, மணிவண்ணன், யுகேந்திரன், நாசர் ஆகியோர் பிறபாத்திரங்களில் நடித்தனர்.

இந்த படம் ஜூனியர் என்.டி.ஆர் மற்றும் காஜலா ஆகியோர் இதே பெயரில் நடித்த 2001ஆம் ஆண்டைய பிளாக்பஸ்டர் தெலுங்கு படத்தின் மறு ஆக்கம் ஆகும். ஸ்டூடண்ட் நம்பர் *1* விமர்சகர்களின் விமர்சனத்துக்கு ஆளாகி வணிக ரீதியாக ஆபிஸில் தோல்வியடைந்தது.

நடிகர்கள்
---------

* சிபிராஜ் சிபியாக
* செரின் ஷிருங்கார் அஞ்சலியாக
* மணிவண்ணன் பேராசிரியராக
* யுகேந்திரன் சத்யாவாக
* நாசர் இராகவனாக
* தலைவாசல் விஜய் வழக்கறிஞராக
* இரவிக்குமார் நீதியரசராக
* நிழல்கள் ரவி காவல் ஆய்வாளராக
* வினு சக்ரவர்த்தி "லீக்டு" சாம்பசிவம்
* பாண்டு சாம்பசிவத்துடன் இருப்பவராக
* வனிதா கிருஷ்ணசந்திரன் சிபியின் தாயாராக
* பிரீத்தி சிபியின் சகோதரியாக
* விதார்த் சத்தியாவின் வகுப்புத் தோழராக
* மனோபாலா தாசாக
* வாசு (நகைச்சுவை நடிகர்) பேருந்து நடத்துநராக
* லொள்ளு சபா மாறன் சத்தியாவின் வகுப்புத் தோழராக

தயாரிப்பு
---------

சென்னையில் பதினைந்து நாட்கள் கால அட்டவணையில் முதலில் படப்பிடிப்பு தொடங்கப்பட்டது. அதன் பிறகு உருசியா சென்ற படப்பிடிப்புக் குழு இரண்டு பாடல்களைப் படமாக்கி வந்தது. மீதமுள்ள பாடல்கள் ஆந்திராவில் படமாக்கபட்டன. விசாகப்பட்டினம் கடற்கரையில் சுமார் இரண்டு லட்சம் செலவில் படப்பிடிப்புக்காக தற்காலிக கட்டமைப்பு உருவாக்கபட்டது. ஆறு நாட்கள் செலவழித்து ஒரு பாடல் படமாக்கபட்டது. நடன இயக்குனர் தருண்ராஜ் நடன அசைவுகளை செய்வித்தார். சிபிராஜிக்கு படமாக்கபட்ட முதல் காட்சி குறித்து குறிப்பிடுகையில் "நான் கல்லூரி நூலகத்திற்குள் நுழைவதாகவும், செரினும் அவரது நண்பர்களும் ஒலிப் பேழையில் பதிவு செய்யபட்ட இசைக்கு நடனமாடுவதைக் காண்டு அந்த இசைக் கருவியை நிறுத்தி அந்தப் பெண்களுக்கு அறிவுரை கூறுவதாக "காட்சி படமாக்கபட்டது என்று கூறினார்.

இசை
---

மரகத மணி இசையமைத்த இந்த படத்தின் இசையை பிரமிட் மியூசிக் வெளியிட்டது. பாடல் வரிகள் நா. முத்துக்குமார், கபிலன் அண்ணாமலை ஆகியோரால் எழுதப்பட்டது.

|  |  |
| --- | --- |
| பாடல்கள் |  |
| # | பாடல் | பாட்கர்(கள்) | நீளம் |  |
| 1. | "விழாமலே இருக்கமுடியுமா"   | எஸ். பி. பி. சரண், கே. எஸ். சித்ரா | 4:38 |
| 2. | "எங்கேயோ தோன்றி"   | கார்த்திக் (பாடகர்), குழுவினர் | 5:17 |
| 3. | "காதல் நட்பாய் மாறுமா"   | உன்னி கிருஷ்ணன், அணுராதா ஸ்ரீராம் | 4:18 |
| 4. | "காதல் தோழி"   | திப்பு (பாடகர்), கல்பனா இராகவேந்தர் | 5:05 |
| 5. | "நா அழுக்கான அம்சா"   | யுகேந்திரன் | 0:54 |
| 6. | "உன் குற்றமா என் குற்றமா"   | யுகேந்திரன் | 1:06 |
| 7. | "எங்கே செல்லும்"   | யுகேந்திரன் | 1:32 |
| 8. | "சல்யூட் போடு"   | திப்பு குழுவினர் | 4:11 |
| 9. | "காலேஜ் கேண்டீன்"   | யுகேந்திரன் | 1:38 |
| 10. | "கடலோர கவிதையே"   | யுகேந்திரன், கல்பனா, குழுவினர் | 5:09 |
| **மொத்த நீளம்:** | **33:48** |  |

குறிப்புகள்
-----------

1. ↑
2. ↑
3. ↑
**ரேஞ்சர் 1** (Ranger 1) என்பது அமெரிக்காவின் நாசாவால் ரேஞ்சர் திட்டத்தில் ஏவப்பட்ட விண்கலன்களில் ஒன்றாகும். இவ்விண்கலம் ஆகஸ்ட் 23, 1961 ஆம் ஆண்டு செலுத்தப்பட்டது. இந்த ஏவுதலின் முதன்மைக் குறிக்கோள் நிலவுப் பயணத்திற்கு எடுத்துச் செல்ல வேண்டிய கருவிகளையும் நிலவுப் பயணம் தொடர்பான பிற தரவுகளையும் தெரிந்து கொள்வதாகும். மேலும், துணை குறிக்கோளாக விண்வெளியின் தன்மையை அறிவதும் அடங்கும். செலுத்துதலில் ஏற்பட்ட தோல்வியின் காரணமாய் இவ்விண்கலம் பூமியின் தாழ் வட்டப்பாதையை விட்டு வெளியே செல்ல இயலவில்லை. எனவே இத்திட்டம் பகுதி அளவே வெற்றியடைந்த திட்டமாகும்.

வடிவம்
------

விண்கலமானது அறுகோண வடிவத்தில் வடிவமைக்கப்பட்டது. இதில் 5.4 மீட்டர் நீலமுடைய இரண்டு சூரிய மின் தகடுகள் இருந்தன. விண்கலத்தின் கீழ்ப் பகுதியில் அதிதிறன் ஒலிவாங்கி/செலுத்தி (ஆண்டெனா) இணைக்கப்பட்டிருந்தது. இவ்விண்கலம் பூமியை 60,000 - 11,00,000 கிலோமீட்டர் நீள்வட்டப்பாதையில் நிலைநிறுத்துமாறு செலுத்தத் திட்டமிடப்பட்டது.

தாமதம்
------

தொழில் நுட்பக் காரணங்களால் இவ்விண்கலத்தை செலுத்தும் நிகழ்வு ஐந்து முறை ஒத்திவைக்கப்பட்டது. ஜூலை 26, 1961- ல் ஏவுவதாய் திட்டமிடப்பட்ட இத்திட்டம் கடைசியில் ஆகஸ்ட் 23, 1961- ல் ஏவப்பட்டது.

ஏவுதல்
------

ஆகஸ்ட் 23, 1961- ல் ஏவப்பட்ட போது இதன் முதல் நிலை சரியாக இயங்கியது. விண்கலத்தின் உயரத்தை அதிகரிக்க இயலாமல் போனதால் விண்கலம் செலுத்து வாகனத்திலிருந்து விடுவிக்கப்பட்டு, ஆகஸ்ட் 30, 1961 அன்று பூமியை அடைந்தது. இதன் மூலம் மிகக் குறைந்த அளவு தகவல்களே பெறப்பட்டன.

மேற்கோள்கள்
-----------

1. 1 2  Ranger 1#nssdc1961-021A|National Space Science Data Center, Ranger 1, NSSDC ID: 1961-021A
**கிழக்கும் மேற்கும்** 1998 ஆம் ஆண்டு நெப்போலியன், நாசர், தேவயானி மற்றும் கீதா நடிப்பில், மு. களஞ்சியம் இயக்கத்தில், இளையராஜா இசையில் வெளியான தமிழ் திரைப்படம்.

கதைச்சுருக்கம்
--------------

சூர்யமூர்த்தியின் (நெப்போலியன்) சகோதரி தில்லை (கீதா). அவர்களது தந்தையின் இரண்டாவது மனைவி சின்னம்மா (தேனி குஞ்சரம்மாள்) சிறுவயதிலேயே அவர்களை வீட்டைவிட்டு துரத்திவிடுகிறார். இருவரும் சிரமப்பட்டு முன்னேறுகின்றனர்.

கீதாவிற்கு மாப்பிள்ளை பார்க்கிறான் சூர்யமூர்த்தி. பக்கத்து கிராமத்தைச் சேர்ந்த காத்தலிங்கம் (நாசர்) என்பவனுக்குத் திருமணம் செய்ய விரும்பி அவனைப்பற்றி விசாரிக்கும்போது அனைவரும் அவனை நல்லவன் என்று பொய் சொல்கின்றனர். அதை நம்பி கீதாவைக் காத்தலிங்கத்திற்கே மணம் முடிக்கிறான் சூர்யமூர்த்தி. திருமணத்திற்கு பிறகு காத்தலிங்கம் மது அருந்துபவன் என்பதும், அக்கிராமத்திலுள்ள வள்ளி (விசித்திரா) என்ற பெண்ணுடன் அவனுக்குள்ள தொடர்பும் தெரிகிறது.

காத்தலிங்கத்தின் தங்கை மல்லிகாவும் (தேவயானி) சூர்யமூர்த்தியும் காதலிக்கின்றனர். தில்லை இதனால் பிரச்சனை உருவாகும் என்று சூர்யமூர்த்தியை எச்சரிக்கிறாள். ஒரு இக்கட்டான சூழலில் சூர்யமூர்த்தியைத் தவறாகப் புரிந்துகொள்ளும் மல்லிகா அவனை வெறுக்கிறாள். காத்தலிங்கம், மல்லிகாவிற்கு வேறொரு மாப்பிளையுடன் ஏற்பாடு செய்த திருமணம் நின்றுபோகிறது. அதற்கு மல்லிகா- சூர்யமூர்த்தியின் காதல்தான் காரணம் என்று மாப்பிள்ளைவீட்டார் குற்றம்சாட்டுகின்றனர். இதனால் ஆத்திரப்படும் காத்தலிங்கம், சூர்யமூர்த்தியின் முன் தில்லையை அடிக்கிறான். இதைத் தடுக்க முயலும் சூர்யமூர்த்தி ஒரு கட்டத்தில் காத்தலிங்கத்தை அடித்து விடுகிறான். காத்தலிங்கம் தில்லையை விட்டு வள்ளியுடன் வாழ முடிவுசெய்கிறான். அதன்பின் நடந்தது என்னவென்பது மீதிக்கதை.

நடிகர்கள்
---------

* நெப்போலியன் - சூர்யமூர்த்தி
* நாசர் - காத்தலிங்கம்
* தேவயானி - மல்லிகா
* கீதா - தில்லை
* மணிவண்ணன்
* தலைவாசல் விஜய் - கணேசன்
* விசித்ரா - வள்ளி
* தேனி குஞ்சரம்மாள் - சின்னம்மா
* களஞ்சியம் - முத்துக்குமார்
* சாப்ளின் பாலு - சின்னராசு
* மீண்டும் சுந்தர்
* தேவகி
* தமிழ்செல்வி
* ராதாஸ்ரீ
* பத்மா

விருதுகள்
---------

1998 தமிழக அரசு திரைப்பட விருதுகள்

* பெண்களை சிறப்பாக சித்தரிக்கும் திரைப்படத்திற்கான தமிழக அரசின் திரைப்பட விருது
* தமிழக அரசின் சிறந்த பாடலாசிரியருக்கான விருது - அறிவுமதி

இசை
---

படத்தின் இசையமைப்பாளர் இளையராஜா. பாடலாசிரியர்கள் அறிவுமதி, பழனிபாரதி மற்றும் வாசன்.

| வ. எண் | பாடல் | பாடகர்கள் | காலநீளம் |
| --- | --- | --- | --- |
| 1 | அக்கா நீ சிரிச்சா | பவதாரிணி | 5:03 |
| 2 | கத்துங்குயிலே | சாதனா சர்கம் | 4:53 |
| 3 | கூடப்பொறந்த | இளையராஜா | 5:05 |
| 4 | ஒரு கத்திரிக்கா | இளையராஜா | 5:05 |
| 5 | பூ நிலவொன்று | எஸ். பி. பாலசுப்ரமணியன் | 5:15 |
| 6 | பூங்காற்றே | பவதாரிணி | 4:44 |
| 7 | வயசுப்புள்ள | சாதனா சர்கம் | 5:25 |
| 8 | என்னோட உலகம் | இளையராஜா | 5:08 |

மேற்கோள்கள்
-----------

1. ↑  "கிழக்கும் மேற்கும்". Archived from the original on 2007-08-15. 2019-02-28 அன்று பார்க்கப்பட்டது.CS1 maint: unfit url (link)
2. ↑  "கிழக்கும் மேற்கும்".
3. ↑  "தமிழக அரசின் விருது". Archived from the original on 2013-12-30. .
4. ↑  "பாடல்கள்".
5. ↑  "பாடல்கள்".
6. ↑  "பாடல்கள்". 2014-07-14 அன்று மூலம் பரணிடப்பட்டது. 2019-02-28 அன்று பார்க்கப்பட்டது.
கிழவி நடிப்பு
**கிழவி விளையாட்டு** என்பது சிறுவர் சிறுமியரோடு கிழவி ஒருத்தி உரையாடுவது போன்ற ஒரு நடிப்பு-விளையாட்டு. சிறுமியரில் ஒருவர் கிழவி போல் தடி ஊன்றிக்கொண்டு நடிப்பார். இவர்களுக்கு இடையே உரையாட்டு நிகழும்.

| சிறுவர் சிறுமியர் சேர்ந்திசை | கிழவி |
| --- | --- |
| கிழவி கிழவி எங்கே போறே | காட்டுக்குப் போறேன் |
| நாங்களும் வரட்டுமா | முள்ளு குத்தும் |
| பரவாயில்லை வருகிறோம் | சன்னலிலே பால் இருக்கு. பாத்துக்குங்கோ |
| ஆகட்டும் பாட்டி | - - - |

(சற்று தூரம் சென்றுவிட்டுத் திரும்பி வந்து) 

| கிழவி | சிறுவர் சிறுமியர் சேர்ந்திசை |
| --- | --- |
| பால் எங்கே | பூனை தட்டிக் குடிச்சிட்டுது |

கிழவி தடியை உயர்த்திக்கொண்டு அவர்களை அடிக்கச் செல்வது போலவும், சிறுவர் சிறுமியர் அடி படாமல் ஓடுவது போலவும் நடிப்பர். பின் வேறொருவர் கிழவியாக மாறி ஆட்டம் தொடரும். மூத்தோர் சொல்லைப் பினபற்ற வேண்டும் என்று நீதி புகட்டும் விளையாட்டு.

மேலும் பார்க்க
--------------

* தமிழர் விளையாட்டுகள் (அண்மைய காலம்)

கருவிநூல்
---------

* இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980
**மாத்தளை அருணேசர்** என்ற பெயரில் எழுதி வந்த **அ. ச. அருணாசலம்** (மே 30, 1905 - மே 3, 1986) இலங்கையின் மலையகத்தைச் சேர்ந்த எழுத்தாளர். மாத்தளையில் மந்தந்தாவளை என்ற இடத்தில் வசித்து வந்தவர்.

வாழ்க்கைச் சுருக்கம்
--------------------

அரு­ணாச்­சலம் கேகாலை மாவட்டம், சன்னிகிராப்ட் என்னும் இறப்பர் தோட்­டத்தில் 1905 ஆம் ஆண்டில் பிறந்தவர். இலங்கையிலும் தமிழ்நாட்டிலும் கல்வி பயின்று இலங்கையின் மலையகத்தில் தேயிலை, இறப்பர் தோட்டங்களிலும், பின்னர் பின்னர் இலங்கை அரச நெல் கொள்வனவுச் சபையிலும் பணியாற்றி 1964 இல் ஓய்வு பெற்றார்.

எழுத்துலகில்
------------

தமிழகத்தில் பரலி சு. நெல்லையப்பர் வெளியிட்ட *லோகோபகாரி* இதழில் இவருடைய கட்டுரைகள் 1920களில் வெளிவந்தன. ஆனந்தப் போதினி, அமிர்­த­கு­ண­போ­தினி, கலைக்­கதிர், கலை­மகள், மஞ்­சரி ஆகிய இதழ்களில் கட்டுரைகளை எழுதினார். சிங்கள மொழியில் வெளி­யான சில சமய, சரித்­திரக் கட்­டு­ரை­களை தமிழில் மொழிபெ­யர்த்து எழுதிய கட்டுரைகள் மஞ்சரியில் வெளியாகியுள்ளன. அ. ச. அருணாச்சலம் என்ற பெயரில் எழுதி வந்த இவர் மாத்தளை அருணேசர் என்ற பெயரில் 1947 இல் தந்தையின் உபதேசம் என்ற சிறுகதையை கலைமகளில் எழுதினார்.

நவரத்தினங்கள் பற்றிய நூலை சென்னை அமுதா நிலை­யத்­தி­னூ­டாக ஒன்பது மணிகள் என்ற பெயரில் நூலாக 1962 ஆம் ஆண்டில் வெளியிட்டார். இந்நூல் 1962 இல் மஞ்சரி இதழில் வெளிவந்தது. பின்னர் 1972 இல் மஞ்சரி இதன் சுருக்கத்தை புத்தகச் சுருக்கம் என்ற பகுதியில் வெளியிட்டது.

இலங்கையில் கோ. நடேசையரின் தேச­பக்தன் (1929), மற்றும் வீரகேசரி, தினகரன், ஆத்மஜோதி, தினபதி, சிந்தாமணி ஆகிய பத்திரிகைகளில் அருணேசரின் ஆக்கங்கள் வெளிவந்துள்ளன.

கௌரவம்
------

மல்லிகை இதழின் 1985 பெப்ரவரி இதழில் மாத்தளை கணேசரின் படத்தை அட்டைப் படத்துடன் வெளியிட்டு கௌரவப்படுத்தியது.

பிற்காலம்
---------

1983 இனக்கலவரங்களில் பாதிக்கப்பட்ட அருணேசர் மாத்தளையை விட்டு வெளி­யேறி இலங்கையின் கிழக்கே மட்டக்களப்பு, வாழைச்சேனையில் குடியேறினார். அங்கு அவர் தனது 80வது அகவையில் காலமானார்.

மேற்கோள்கள்
-----------

1. 1 2 3 4 5  *துயர் பகிர்தல்: மாத்தளை அருணேசர்*, வீரகேசரி, அக்டோபர் 12, 2013
*நீங்கள் விசிறியைப்பற்றி அறியவிரும்பினால் **விசிறி** கட்டுரையைப் பார்க்கவும்.*
விளையாட்டுக் காற்றாடிகாற்றிலிருந்து மின்னாற்றல் பெறப் பயன்படுத்தும் காற்றாலை காற்றாடி**காற்றாடி** என்பது பொதுவாகக் காற்று வீசுவதைப் பயன்படுத்திச் சுற்றும் அமைப்பைக் குறிக்கும். சில வேளைகளில் மின் விசிறிகளையும் காற்றாடி என்று அழைப்பதுண்டு. காற்று வீசுவதைப் பயன்படுத்தி மின்னாற்றலைப் பெறுவதற்கும் சிறுவரின் விளையாட்டுப் பொருளாகவும் காற்றாடிகள் பயன்படுகின்றன. பேச்சு வழக்கில் இவற்றை **காத்தாடி** என்பர்.

பனையோலையால் செய்யப்படும் காற்றாடி வகைகளைக் காட்டும் கோட்டுருவப் படம்

விளையாட்டுக் காற்றாடி
---------------------

சிற்றூர்ப்பகுதிகளில் சிறார்கள் பனை ஓலையை வெட்டி, கருவேல முள்ளில் கோர்த்து, ஒரு சிறு குச்சியில் குத்தி காற்றாடிகளைச் செய்வர். மாட்டுவண்டிகளிலும் பிற சக்கர (ஆழி) வண்டிகளிலும் அச்சாணி வைத்திருப்பதுபோல ஓலையைத் தன்னிடத்தில் வைத்திருப்பதற்கு காய்ந்த ஆட்டுப் புழுக்கைகளையோ களிமண் உருண்டைகளையோ இருபுறமும் முள்ளில் கோர்த்து வைப்பார்கள். இவ்வாறு செய்யும் காற்றாடியைக் கையில் பிடித்துக்கொண்டு காற்றை எதிர்த்தார்ப்போல ஓடும்போது தகடு போல வெட்டப்பட்ட இரு பனை ஓலைத்துண்டுகளும் ஒருங்கே சுற்றும்.

இதே போன்ற அமைப்பைத் தொழிற்கூடங்களில் காகிதத் தாளினாலான வெவ்வேறு வடிவ இறக்கைகளைப் பிளாசுட்டிக்குக் குச்சியில் இணைத்து உருவாக்குவர். திருவிழாக்களின் போது இவை பெருமளவில் விற்கப்படுகின்றன.

காற்றாலை
--------

பெரும் தகடுகளைக் கோர்த்து காற்று வீசும் திசையைப் பார்த்து நிறுத்தி, அவை சுழலும்போது பெறும் ஆற்றலைக் கோண்டு நீரிறைப்பதற்கும் மின்னாற்றலைப் பெறுவதற்கும் காற்றாலைகள் பயன்படுகின்றன. தமிழ் நாட்டில் கயத்தாறு, பல்லடம் - பொள்ளாச்சி, தேனி ஆகிய பகுதிகளில் பல காற்றாலைகள் இயங்குகின்றன.

பார்க்க
-------

* தமிழர் விளையாட்டுகள் (அண்மைய காலம்)
* காற்றாலை
* காற்றுச் சுழலி

மேற்கோள்கள்
-----------

1. ↑  "காற்றாடி மின்சார ஜெனறேற்றரின் பிரதான அங்கங்கள் எவை ?". 2010-10-06 அன்று பார்க்கப்பட்டது.
[*தொடர்பிழந்த இணைப்பு*]

வெளி இணைப்புகள்
---------------

* காத்தாடி செய்த நினைவைப் பகிரும் வலைப்பதிவு